(संपादकीय नोट: बीजेपी और अन्य धड़ों के विरोध के बावजूद कर्नाटक में कांग्रेस-जेडी(एस) गठबंधन की सरकार 10 नवंबर को टीपू जयंती मनाने की तैयारी कर रही है. लेकिन संभव है, इस साल माहौल उत्सवी रूप ना ले सके. सभी आयोजन चारदीवारी के भीतर किए जाएंगे और हिंसा की आशंका को देखते हुए सुरक्षा-तंत्र को हाईअलर्ट पर रखा गया है. कर्नाटक में कई समूह टीपू सुल्तान की विरासत को याद करने के इस राजकीय आयोजन के विरोध में हैं. इन समूहों का मानना है कि टीपू सुल्तान एक निर्दयी और विवादास्पद किरदार है. श्रृंखला की इस दूसरी कड़ी में हम कोडगू से रिपोर्ट पेश कर रहे हैं. कोडगू में टीपू सुल्तान को लेकर जनमत खास तौर पर विरोध में है. साल 2015 से, जब विरोध-प्रदर्शनों में दो जन की मौत हुई थी, इस जिले में टीपू सुल्तान की जयंती भारी विरोध और बढ़े हुए तनाव के माहौल में मनाई जाती है.)